Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1441

(11) Ha az adóhatóság az adózó ellenõrzése során a tényállás tisztázása érdekében más adózó ellenõrzését rendeli el (kapcsolódó vizsgálat), a kapcsolódó vizsgálat idõtartama az ellenõrzés határidejébe nem számít bele. Az adóhatóság a kapcsolódó vizsgálat idõtartama alatt az ellenõrzést folytathatja. Az adóhatóság az adózót a kapcsolódó vizsgálat kezdõ és befejezõ idõpontjáról értesíti. A kapcsolódó vizsgálattal egy tekintet alá esik az adózónál, vagy a vele szerzõdéses kapcsolatban állt vagy álló adózónál már folyamatban lévõ ellenõrzés, ha annak eredménye a tényállás tisztázásához szükséges. Ebben az esetben a kapcsolódó vizsgálat kezdõ napjának az ellenõrzési határidõ szünetelésérõl szóló értesítés postára adásának napját kell tekinteni.

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes